Je Atopiclair krém bezpečný počas tehotenstva? Odporúčania v pribalovom letáku
Dobrý deň, môžem krém Atopiclair krem používať v tehotenstve? V pribalovom letáku je uvedené, že používanie počas tehotenstva a dojčenia konzultovať s lekárom alebo lekárnikom. Ďakujem
Dobrý deň.
Ďakujeme za Vašu otázku.
Atopiclair je zdravotnícka pomôcka na ošetrenie pokožky a na úľavu od svrbenia, pálenia a bolesti spojenej s rôznymi formami dermatóz spolu s atopickou a alergickou kontaktnou dermatitídou.  Atopiclair pomáha v suchej pokožke udržiavať prirodzenú hydratáciu, čo je prospešné pre procesy hojenia. Nakoľko neobsahuje kortikoidy a ani iné látky nevhodné tehotenstve, posudzujem jeho používanie ako možné.
Užitočné informácie o bezpečných a nevhodných látkach pre tehotné obsiahnutých v kozmetických produktoch nájdete v tomto
odbornom článku.
Prajem pekný zvyšok dňa.
S pozdravom
PharmDr. Anna Pacalajová